
Nr. 2475/10.02.2023
RAPORT  DE SPECIALITATE
-la proiectul de hotărâre privind aprobarea Devizului general actualizat după licitație al obiectivului de investiții "Centru multifuncţional cultural-educaţional Boldeşti-Scăeni" (fost Club Boldeşti) din cadrul proiectului “Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”

Analizând Proiectul de Hotărâre prin care se propune aprobarea Devizului general actualizat după licitație al obiectivului de investitii "Centru multifuncţional cultural-educaţional Boldeşti-Scăeni" (fost Club Boldeşti)”, am constatat următoarele:

În conformitate cu prevederile Hotărârii de Guvern 907/2016, art.10, alin.(4):

“(4)Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:

a)la data supunerii spre aprobare a studiului de fezabilitate/documentaţiei de avizare a lucrărilor de intervenţii;

b)la data solicitării autorizaţiei de construire;

c)după finalizarea procedurilor de achiziţie publică, rezultând valoarea de finanţare a obiectivului de investiţii;

d)la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local.”
Ca urmare a elaborării proiectului tehnic în luna iunie 2022 și actualizarea devizului general, s-a adoptat Hotărârea Consiliului Local nr.116/26.07.2022 privind aprobarea Devizului general actualizat al obiectivului de investiții "Centru multifuncţional cultural-educaţional Boldeşti-Scăeni" (fost Club Boldeşti) din cadrul proiectului Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni.

După finalizarea procedurii de achiziție publică pentru Execuţia lucrării obiectivului de categoria A <<Reabilitare, modernizare, extindere şi dotare "Centru multifuncţional cultural-educaţional Boldeşti-Scăeni" (fost Club Boldeşti), au rezultat următoarele valori în conformitate cu Anexa - Devizul general actualizat:
Valoarea totală: 12.922.972,99 lei cu TVA, din care C+M = 9.573.139,93 lei cu TVA.
Faţă de cele menţionate mai sus, consider că adoptarea unei Hotărâri a Consiliului Local privind aprobarea Devizului general actualizat după licitație al obiectivului de investiții "Centru multifuncţional cultural-educaţional Boldeşti-Scăeni" (fost Club Boldeşti) din cadrul proiectului “Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni” este necesară şi oportună.

